|  |  |  |  |  |
| --- | --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** | | |  |  |
| **ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**  **ΔΙΕΥΘΥΝΣΗ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ ΚΑΙ ΚΤΙΡΙΑΚΩΝ ΥΠΟΔΟΜΩΝ**  **ΤΜΗΜΑ Α’ ΠΡΟΜΗΘΕΙΩΝ** | | |  | **Αθήνα , 19/09/2019**  **Αριθ. Πρωτ.:** |
| Ταχ. Δ/νση | : | Ερμού 23-25 |  | **ΠΡΟΣ :** Κάθε ενδιαφερόμενο |
| Ταχ. Κώδικας | : | 105 63 Αθήνα |
| Πληροφορίες | : | Κ. Σιδηρόπουλος |
| Τηλέφωνο | : | 213-1624221 |
| Fax | : | 213-1624227 |
| E-Mail | : | aadeprocurement@aade.gr |
| Url | : | [www.aade.gr](http://www.aade.gr) |

**Θέμα: «Πρόσκληση για τη διενέργεια ανοικτής Δημόσιας Διαβούλευσης των επικαιροποιημένων Τεχνικών Προδιαγραφών σταθερών ανιχνευτικών συστημάτων με ακτίνες Χ (X/RAYS) τύπου GANTRY για τον έλεγχο των εμπορευματοκιβωτίων και των φορτηγών αυτοκινήτων μεταφοράς εμπορευμάτων, ενόψει της υλοποίησης μέσω ΕΣΠΑ του Υποέργου 6 «Προμήθεια και εγκατάσταση δύο (2) συστημάτων τύπου GANTRY ελέγχου εμφόρτων φορτηγών και εμπορευματοκιβωτίων με ακτίνες Χ» - του έργου «Προμήθεια Μέσων Δίωξης για την Τελωνειακή Υπηρεσία της Ανεξάρτητης Αρχής Δημοσίων Εσόδων (Α.Α.Δ.Ε.) για την αντιμετώπιση του λαθρεμπορίου», του Επιχειρησιακού Προγράμματος «Ανταγωνιστικότητα Επιχειρηματικότητα και Καινοτομία 2014-2020».**

Η Διεύθυνση Προμηθειών, Διαχείρισης Υλικού και Κτιριακών Υποδομών της Γενικής Διεύθυνσης Οικονομικών Υπηρεσιών της Α.Α.Δ.Ε. ανακοινώνει ότι τίθενται σε ανοικτή Δημόσια Διαβούλευση, οι επικαιροποιημένες Τεχνικές Προδιαγραφές για την προμήθεια και εγκατάσταση δύο (2) συστημάτων X-RAY ανίχνευσης εμφόρτων φορτηγών και εμπορευματοκιβωτίων με ακτίνες Χ στο πλαίσιο της αριθμ. 4791/1495/Α2/29-09-2017 (Α.Δ.Α.: ΩΓΓΑ465ΧΙ8-ΟΣΔ) απόφασης της Ειδικής Γραμματέως Διαχείρισης Τομεακών ΕΠ ΕΤΠΑ και ΤΣ του Υπουργείου Οικονομίας και Ανάπτυξης, για την αντιμετώπιση του λαθρεμπορίου με Κωδικό ΟΠΣ 5010482 στο Επιχειρησιακό Πρόγραμμα «Ανταγωνιστικότητα Επιχειρηματικότητα και Καινοτομία 2014-2020» της Ανεξάρτητης Αρχής Δημοσίων Εσόδων,όπως αυτές επικαιροποιήθηκαν από την αρμόδια επιτροπή της Α.Α.Δ.Ε., με προτεινόμενο κόστος προμήθειας κάθε συστήματος το ποσό των **3.200.000€** πλέον αναλογούντος ΦΠΑ και τις αναφερόμενες προβλέψεις για τη συντήρηση τους.

Η Δημόσια Διαβούλευση έχει χαρακτήρα μη δεσμευτικής συμμετοχής των οικονομικών φορέων και έχει ως σκοπό τη συλλογή εποικοδομητικών παρατηρήσεων και σχολίων επί των τεχνικών προδιαγραφών.

Η διάρκεια της Δημόσιας Διαβούλευσης ορίζεται σε δεκαπέντε (15) ημέρες από την ανάρτησή τους στον οικείο ιστοχώρο του ΕΣΗΔΗΣ.

Η καταχώρηση παρατηρήσεων/σχολίων των οικονομικών φορέων πραγματοποιείται απευθείας μέσω της ηλεκτρονικής φόρμας του ΕΣΗΔΗΣ, με τη συμπλήρωση των πεδίων κάτωθι του τίτλου «Καταχώρηση σχολίου». Τα καταχωρημένα σχόλια/παρατηρήσεις των οικονομικών φορέων αναρτώνται αυτούσια στην ηλεκτρονική φόρμα του ΕΣΗΔΗΣ ως σχόλια της ανακοίνωσης διενέργειας της Δημόσιας Διαβούλευσης.

Εναλλακτικά οι ενδιαφερόμενοι οικονομικοί φορείς μπορούν να υποβάλλουν τα σχόλια/παρατηρήσεις τους στην ηλεκτρονική διεύθυνση [aadeprocurement@aade.gr](mailto:aadeprocurement@aade.gr) της Δ/νσης Προμηθειών, Διαχείρισης Υλικού και Κτιριακών Υποδομών της Γενικής Δ/νσης Οικονομικών Υπηρεσιών της Α.Α.Δ.Ε..

Μετά το πέρας της προθεσμίας για τη διενέργεια Δημόσιας Διαβούλευσης των Τεχνικών Προδιαγραφών θα αναρτηθεί σχετική ανακοίνωση στην ιστοσελίδα της Α.Α.Δ.Ε. ([www.aade.gr](http://www.aade.gr)) με τα στοιχεία των οικονομικών φορέων που συμμετείχαν στη διαδικασία καθώς και τις παρατηρήσεις που υποβλήθηκαν, με την επιφύλαξη του χαρακτηρισμού αυτών ως εμπιστευτικές από τους οικονομικούς φορείς, λόγω τεχνικού ή εμπορικού απορρήτου. Οι συμμετέχοντες οικονομικοί φορείς δηλώνουν ρητά τις εμπιστευτικές πληροφορίες λόγω τεχνικού ή εμπορικού απορρήτου, προκειμένου αυτές να μη δημοσιοποιηθούν, με ρητή αναφορά στις κείμενες διατάξεις που επιβάλλουν την εμπιστευτικότητά τους.

Οι προτάσεις - παρατηρήσεις που υποβάλλονται στο πλαίσιο της διαδικασίας της Δημόσιας Διαβούλευσης, θα αξιολογηθούν από τα αρμόδια όργανα της Ανεξάρτητης Αρχής Δημοσίων Εσόδων κατά την οριστικοποίηση των Τεχνικών Προδιαγραφών, με γνώμονα τη βέλτιστη ικανοποίηση των τεχνικών απαιτήσεων/προδιαγραφών που έχουν τεθεί, αλλά και την εξασφάλιση της μεγαλύτερης δυνατής ευρύτητας συμμετοχής και του υγιούς ανταγωνισμού.

Η παρούσα ανακοίνωση θα αναρτηθεί στον ιστότοπο του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) (http://www.eprocurement.gov.gr) στο σύνδεσμο «Διαβουλεύσεις» καθώς και στην ιστοσελίδα της Α.Α.Δ.Ε. ([www.aade.gr](http://www.aade.gr)) στον σύνδεσμο Προκηρύξεις -Διαγωνισμοί.

Παρακαλείσθε για την ανταπόκριση και τη συμμετοχή σας στη διαδικασία Δημόσιας Διαβούλευσης.

|  |  |  |  |  |  |
| --- | --- | --- | --- | --- | --- |
|  |  |  |  | **Ο ΠΡΟΪΣΤΑΜΕΝΟΣ ΔΙΕΥΘΥΝΣΗΣ** | |
|  |  |  |  |  |  |
|  |  |  |  | **ΘΕΟΔΩΡΟΣ ΚΕΛΑΔΙΤΗΣ** | |

**Συνημμένα:**

* Οι από 18.07.2019 επικαιροποιημένες τεχνικές προδιαγραφές σταθερών ανιχνευτικών συστημάτων με ακτίνες Χ, τύπου GANTRY ελέγχου εμπορευματοκιβωτίων και φορτηγών αυτοκινήτων μεταφοράς εμπορευμάτων με ακτίνες Χ, με Κωδικό ΟΠΣ 5010482 στο Επιχειρησιακό Πρόγραμμα «Ανταγωνιστικότητα Επιχειρηματικότητα και Καινοτομία 2014-2020» της Ανεξάρτητης Αρχής Δημοσίων Εσόδων.

**Κοινοποίηση:**

* Γραφείο Διοικητή της Α.Α.Δ.Ε.
* Γενική Δ/νση Τελωνείων και Ειδικών Φόρων Κατανάλωσης
* Διεύθυνση Στρατηγικής Τελωνειακών Ελέγχων και Παραβάσεων -Τμήμα Ε΄ - Μέσων Ελέγχων (Δ.Σ.Τ.Ε.Π.)

**Εσωτερική Διανομή:**

* Γενική Δ/νση Οικονομικών Υπηρεσιών